cyanic-selkie/wikianc huggingface dataset:
Alfrid og Alfilde
Teksten
1.I året attenhundrede ja det var nittitre, i kronans tjenst i Stockholm jag drog som ni får se. Jag bød farvel til hemmet og sagde til min venn: Kanskje du har alt en annen när vi sees igjen.
2.Men flickan gret och sagde: Nei det får aldrig skje hur långt du enn må resa, min allra kjæreste. Det ordet kom fra hjertet, fra hennes unge brøst nei bli hos meg min kjære, jag trenger jo din trøst.
3.Jag reste dog, så kom jag til Sveriges hovedstad, jag glømde snart Alfilde och levde frisk och glad. Tre månader førgingo, då skrev jag henne till i brevet sto de ordene jag her omtala vil.
4.Idag Alfilde skriver jag for siste gang til dig, du søka må en annen och evigt glømma meg. Ty jag en venn har valt mig, ty ventan blev før lång derfor farvel Alfilde, farvel for siste gong.
5.Alfilde fikk snart brevet, hun gråt og skrev alt så: Min venn er det din mening, hur skal det med mig gå. O kom nu snart tilbaka og skänk mitt hjärta ro och hermed vil jeg ende mitt brev i håp og tro.
6.Jag leste sedan brevet for alla på kasern, korporaler og gardister som er landets vern. Jag spe og spott blott hørde, sjølv var jag full av hån jag gjorde spe åt brevet om Alfilde och dess son.
7.Så hende sig en morgon förren reveljen ljød det kom et brev från hemmet:Alfilde din er død. Och du har største skulden at hon gikk ut av livets hän jag ryssligt har du syndet mot Gud og mot din venn.
8.Det sägs når hun fikk lese ditt brev så fyllt av hån då tok hun upp av voggan sin lilla kjære son. Smög skogsvegen ned til insjøen och der forsvann hon platt i går den tolvte juli en vacker sommernatt.
9.Jag reste hem der fann jag et brev ved treets fot jag leste dette brevet så fort jag torde mot. Den aller siste raden hon skrivit dessa ord: Før din skulld Alfrid dør jag, som har mig glømt på jord.
10.Nu hvilar hun i graven med barnet på sin arm det slumrar ljust i døden alt ved sin moders barm. Men jag går gjennom världen min kummerfylda gång och hermed vil jag sluta min sørgelige sång.
Less Than Zero
Less Than Zero har flere betydninger:
AquariÅs
AquariÅs er linjeforeningen til Vann- og miljøteknikkstudiet ved Norges miljø- og biovitenskapelige universitet (NMBU) i Ås.
Historikk
AquariÅs ble stiftet høsten 2010, da studenter fra studieretningen Vann- og miljøteknikk ved NMBU besluttet å danne en egen linjeforening.
Formål
Formålet med foreningen er å påvirke utdanningen ved å skape et godt miljø innad i linja, faglig nettverk, og oppfordre til bredere kontakt med næringslivet. AquariÅs skal være opptatt av at det skal lønne seg å ta master i Vann- og miljøteknikk ved NMBU.
Organisasjon
AquariÅs arrangerer sosiale og faglige utferder og arrangementer, både på vegne av seg selv og på vegne av sine samarbeidspartnere. Dette bidrar til et godt miljø og fører til god rekruttering til sivilingeniørutdanningen for Vann- og miljøteknikk ved NMBU.
Westbourne
Westbourne er en av Londons nå overbygde elver, sideelv til Themsen fra nord. Elvas eldste kjente navn var Kilburn (Cye Bourne, «kongsbekken»); på visse strekninger og til forskjellige tider har den også gått under navn som Bayswater, Ranelagh og Serpentine River. Westbourne er avleda av den eldste bebyggelsen omkring Westbourne green, som lå West of Bourne – «vest for bekken». Westbourne er i dag i sin helhet lagt i kulvert.
Gjennom Hyde Park manifesterer Westbourne seg som den langstrakte dammen Long Water/Serpentine, anlagt i 1730 ved oppdemming av Westbourne i sørenden av parken. I virkeligheten går ikke Westbournes forurensa vann lenger inn i dammen; den får tvert imot vannet sitt fra Themsen.
Westbourne forlater Hyde Park ved Knightsbridge, som opprinnelig var ei bru over elva. Herfra og ut i Themsen danner den grensa mellom bydelene Westminster og Kensington and Chelsea. Den renner ut i Themsen ca. 300 m ovenfor Chelsea Bridge, gjennom et rør som fortsatt er synlig ved lavvann. Bourne Street like ved Sloane Square er et minne om Westbourne. Ved Sloane Square undergrunnsstasjon kan Westbourne ses (og høres) i et kolossalt rør over skinnegangen.
På 1400-tallet ble Westbourne tatt i bruk som drikkevannskilde for London, og det ble lagt rør av uthulte trestokker fram til vannposter i City. Utover på 1700-tallet ble Westbourne mer og mer tilgrisa av kloakk, og ikke lenger brukbar som vannkilde. Ved utbygginga av Belgravia, Chelsea og Paddington ble Westbourne litt etter hvert lagt i rør, et arbeid som var fullført i 1850-åra.
Nordenfjeldske Dragonregiment
Nordenfjeldske Dragonregiment (forkortet NDR) var en avdeling i det norske kavaleriet opprettet 12. mars 1701 og nedlagt i 1995. Opprettelsen var som følge av «kgl Approbasjon af 12st Marts 1701». Nedleggelsen var som følge av omstillinger i Forsvaret.
Etter omorganiseringen i 1811 besto det norske kavaleriet av tre regiment: Akershusiske ridende jegerkorps med kompanier i Østfold og Nes/EIdsvoll; Søndenfjeldske Dragonregiment med kompanier i Romerike, Hedmark og Toten; og Trondhjems Dragonkorps med kompanier i Skogn, Stjørdal, Verdal og Strinda.
Fra 1768 til 1810 bestod dragonregimentet av Sparbuske, Bynesske, Strindske, Værdalske, Skognske, Inderøske, Melhuske og Stjørdalske kompani.
Regimentet møtte Armfeldts soldater i 1718, og under Napoleonskrigene gjorde regimentets dragoner innfall inn i Jämtland i 1808. Under Verdalsraset i 1893 deltok soldater fra regimentet aktivt i redningsarbeidet. I 1905 var regimentet på plass ved grensen mot Sverige i tilfelle svenskene skulle motsette seg unionsoppløsningen. I april 1940 kom regimentet i kamp med tyske styrker på Innherred.
Aguamilpa-demningen
Aguamilpa-demningen, også kjent som Aguamilpa Solidaridad, er en statlig eid og drevet demning med vannkraftverk i elva Río Grande de Santiago i kommunen Tepic i delstaten Nayarit i Mexico. Kraftverket har en installert produksjonseffekt på 960 MW fordelt på tre turbiner, og anlegget stod ferdigbygd i 1994.
Nordenfjeldske Dragonregiment
Under forberedelsene til Riksforsamlingen i 1814 valgte dragonkorpset, på samme måte som øvrige militæravdelinger, to medlemmer av Den grunnlovgivende forsamling: premierløytnant Frederik Heidmann og kvartermester Petter Johnsen Ertzgaard.
Regimentet leverte avdelinger til Brigade 12. Fra 1980 til 1990 stilte de en stridsvogneskadron, deretter en panserbataljon og en oppklaringseskadron fram til nedleggelsen i 1995.
Ragnhild Stolt-Nielsen
Ragnhild Stolt-Nielsen (født 16. april 1969 i Haugesund) er en norsk politiker (H). Hun var byrådsleder i Bergen fra 17. oktober 2013, da hun overtok etter næringsminister Monica Mæland. Stolt-Nielsen varslet sin avgang etter at hun 14. oktober 2014 tapte nominasjons­kampen mot Martin Smith-Sivertsen om posisjonen som byrådsleder­kandidat ved kommunestyre­valget i 2015.
Hun har vært medlem av Bergen bystyre 1999–2003 og siden 2007. Hun var leder i kontrollutvalget 1999–2003 og nestleder i oppvekst­komiteen 2007–2011. Fra 24. januar 2011 var hun kommunalråd i Bergen kommune som leder i finanskomiteen samt Høyres gruppeleder i bystyret. Hun har hatt en rekke andre kommunale verv.
Stolt-Nielsen var 1. nestleder i Bergen Høyre 2005–2007, og er 1. nestleder i Hordaland Høyre fra 2012. Hun var 2. vararepresentant til Stortinget fra Hordaland 2009–2013, møtte i 9 dager på Stortinget.
Stolt-Nielsen er cand.polit. i sammenlignende politikk fra Universitetet i Bergen fra 1995, og har hatt ulike administrative stillinger ved universitetet.
Hun er datter av tidligere stortingsrepresentant Inger Stolt-Nielsen.
Taktelt
Et taktelt er et telt beregnet på montering på taket av en bil. Teltet festes til et takstativ eller lastebøyler, og er sammenslått under kjøring. Når det skal brukes, slås det opp. Det man oppnår ved å ha teltet på taket er kortere tid for å slå opp og man er lenger opp fra bakken og fukt, insekter og smådyr.
Kjente produsenter av taktelt inkluderer italienske Maggiolina og sørafrikanske Hannibal og Eezi Awn.
Sjøvik-gruppen
Sjøvik-gruppen er en gruppe selskaper som driver med fangst av fisk, fiskeforedling, salg, og markedsføring av fisk og fiskeprodukter. Selskapenes hovedeier er Odd Kjell Sjøvik fra Midsund, Møre og Romsdal. Sjøvik AS er ledende bedrift i gruppen. Sjøvik Afrika er et selskap i Sjøvik-gruppen som fisker utenfor det omstridte området Vest-Sahara. Fisket finner sted i strid med frarådninger fra norsk UD. I begynnelsen av 2013 klaget Støttekomiteen for Vest-Sahara inn Sjøvik AS for dette fisket, men et forlik ble inngått mellom partene 2. juli 2013, og klagen bortfalt.
Domna (Zabajkalskij kraj)
Domna er en landsby i Tsjitinskij rajon, Zabajkalskij kraj i Russland. Stedet ligger ved den vestre elvebredden til elven Ingoda, 32 kilometer fra Tsjita, er det administrative senteret i kommunen og huser 140. luftvernbrigade.
Grense- og immigrasjonsetaten
Grense- og immigrasjonsetaten (Border and Immigration Agency) er en gren av det britiske indredepartementet, Home Office, med ansvar for immigrasjon til Storbritannia, asylsøknader og anerkjennelse av flyktninger, nasjonalitet og statsborgerskap og deportasjon av illegale immigranter og personer som bryter utlendingsbestemmelsene. Hovedkontoret ligger i Croydon i London. Grense- og immigrasjonsetaten blir innlemmet i UK Border Agency 1. april 2008.
FAR
FAR (Fatal accident rate) er en statistisk forventningsverdi (risikomål) av antall omkomne personer per 100 millioner timer eksponering, noe som tilsvarer grovt arbeidslivet til 1000 personer (50 år og 2000 timer pr. år). FAR er mye brukt i forbindelse med risikoanalyser offshore, hvor eksponering er gitt gjennom arbeidstimer. Utregning av FAR baseres blant annet på ulykkesstatistikk og hendelsesmodellering. Høy FAR-verdi betyr at aktiviteten er farefylt, men hvis eksponeringen over året er lav (fordi få personer er eksponert), vil likevel den totale risiko være liten. Det vil si at enn forventer få omkomne. Bruk av risikomål henger gjerne sammen med risikoakseptkriterier og ALARP-prosesser.
Det er flere alternative forventningsverdier, blant annet PLL (Potential Loss of Life).
Fakultativt anaerob
Fakultativt anaerob betyr at mikroorganismen trives best i omgivelser med oksygen tilstede men også kan overleve i omgivelser uten oksygen.
Anaerob = ikke oksygen
Aerob =oksygen
Arkitekturåret 1858
Arkitekturåret 1858 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1858.
Linkin Park Underground
Linkin Park Underground eller også kalt LPU er Linkin Parks offisielle fanklubb.
Som medlem av denne får man forskjellige nyheter om kommende prosjekt og deres nye album. Andre ting man kan få er for eksempel T-skjorter, CD-er, bøker som From the Inside eller DVD-er. Fanklubben ble startet i 2001 av Linkin Park og Jessica Bardas som hjalp til, den første CD-en som ble gitt ut var Hybrid Theory EP som de lanserte på nytt.
I 2005 startet en lik fanklubb, Fort Minor Militia, som ble startet av Mike Shinoda til sitt sideprosjekt Fort Minor. De første 100 medlemmene fikk DVD-er og Fort Minors debutalbum, The Rising Tied.
Underground v1.0
I 2001 Hybrid Theory EP-en gitt ut på nytt gratis til alle de nye medlemmene i Linkin Parks fanklubb. Hybrid Theory EP er det første Linkin Park-albumet der Chester Bennington deltar. Når Hybrid Theory EP-en ble gitt ut het Linkin Park Hybrid Theory. Det ble laget over 1000 kopier av EP-en slik at de første medlemmene av LPU kunne få den gratis. Denne EP-en kan nå bare kjøpes via for eksempel eBay.
Underground v2.0
Undergound v2.0 er en EP av Linkin Park, gitt i gave til medlemmene i fanklubben. Sangene A.06, Pts.OF.Athrty (Crystal Method Remix) og Dedicated har aldri blitt utgitt på noen andre CD-er enn denne.
Sporliste
Enkelte av sporene er ikke tilgjengelig på andre utgivelser av Linkin Park.
Underground v4.0
Underground v4.0 har mange sanger som ikke finnes på noen andre Linkin Park sanger som for eksempel «Sold My Soul to Yo Mama» som er en remix av sangen Papercut, «Standing in the Middle» er en hip hopsang som aldri har blitt gitt ut på en annen CD av Linkin Park og sangen «Wish» som egentlig er laget av Nine Inch Nails.
Underground v5.0
Linkin Park Underground v5.0 er et album av Linkin Park. Mange av sangene kommer fra albumene Collision Course, Meteora og Hybrid Theory. Disse CD-ene blir gitt til medlemmene for deres støtte til Linkin Park. Public Service Announcement kommer fra Jay-Z The Black Album som Linkin Park noen ganger bruker.
Underground v6.0
Underground v6.0 inneholder en ny sang fra Linkin Park som heter QWERTY, det var rykter at denne sangen skulle komme i Minutes to Midnight men det gjorde den ikke. Dette er den første underground CD-en som har blitt produsert av Rick Rubin
Underground v7.0
Underground 7.0 ble gitt ut i 2007, albumet inneholder ingen nye sanger, men det er mange konsertspor som aldri har blitt gitt ut på noen andre Linkin Park-album.
Personell
Linkin Park Underground Linkin Park Underground
Ung Symfoni
Ung Symfoni ble grunnlagt 1997 og er et symfoniorkester for ungdom i alderen 14 til 25 år.
Orkesteret har samling en helg i måneden. Orkesteret øver hovedsakelig i Bergen og hovedtyngden av musikerne kommer fra Hordaland. Orkesteret har helt siden starten blitt dirigert av Kjell Seim.
Orkesteret samler unge musikere fra skoleorkestre, korps, musikkskoler, videregående skoler og konservatorier. Ung Symfoni er medlem av De Unges Orkesterforbund (UNOF) og drives av De Unges Orkesterforbund Hordaland.
Boomerang (film)
Boomerang er en norsk dokumentarfilm fra 1995 om Politivoldsakene i Bergen på 1970- og 1980-tallet. Regi er ved Trond Kvist / Gunnar Vikene, fotograferingen er ved Kjell Vassdal og klipping ved Erland Edenholm. Produsenter er Hans Otto Nicolaisen / Erland Edenholm og produksjonsselskap er «Montage film & video produksjon as».
Spy (film)
Spy er en amerikansk actionkomedie fra 2015. Filmen er regissert av Paul Feig, og har Melissa McCarthy, Jason Statham, Jude Law og Rose Byrne i hovedrollene.
Handling
Susan Cooper (spilt av McCarthy) er en upretensiøs CIA-analytiker som tilbringer det meste av tiden bak et skrivebord, og er den usynlige helten bak mange av byråets mest farlige oppdrag. Men når partneren hennes forsvinner og en annen toppagent blir kompromittert, melder hun seg frivillig til å gå dypt undercover for å infiltrere verden til en livsfarlig våpenhandler, og forhindre en global krise.
El Caracol-demningen
El Caracol-demningen, også kjent som Carlos Ramírez Ulloa, er en statlig eid og drevet demning med vannkraftverk i elva Balsas i kommunen Apaxtla i delstaten Guerrero i det sørvestre Mexico. Kraftverket har en installert produksjonseffekt på 600 MW fordelt på tre turbiner, og anlegget stod ferdigbygget i 1986.
Omloop Het Nieuwsblad 2012
Omloop Het Nieuwsblad 2012 var den 67. utgaven av sykkelrittet Omloop Het Nieuwsblad. Rittet ble arrangert lørdag 25. februar 2012. Sep Vanmarcke vant spurten mot Tom Boonen og Juan Antonio Flecha. Sistnevnte tok sin femte pallplass i rittet på seks år.
Zimapán-demningen
Zimapán-demningen, også kjent som Fernando Hiriart Balderrama, er en statlig eid og drevet demning med vannkraftverk i kommunen Zimapán i delstaten Hidalgo i Mexico. Kraftverket har en installert produksjonseffekt på 292 MW fordelt på to turbiner. Anlegget ble påbegynt i 1989 og stod ferdigbygget i 1996.
Ethiopian Airlines’ destinasjoner
Dette er en oversikt over Ethiopian Airlines sine destinasjoner (per september 2014).
Internasjonalt
Afrika:
Europa og Amerika:
2015: Oslo lufthavn Gardermoen
Asia og Midtøsten:
Didrik Grønvold
Didrik Hegermann Grønvold (født 16. desember 1855 i Bergen, død 24. mars 1928), var en norsk skolemann, museumsbestyrer og forfatter. Grønvold var musikkanmelder i Bergenspressen i 1882-1895. Han etterlot seg en rekke artikler, dikt, skuespill og romaner. Grønvold arbeidet for opprettelsen av et folkemuseum på Domkirkeodden ved Hamar. Han samlet selv mange av gjenstandene og bygningene som finnes der.
Microsoft Office 2010
Microsoft Office 2010 (tidligere kalt Office 14) er en versjon av kontorsystemet Microsoft Office for Microsoft Windows. Utviklingsarbeidet starta i 2006, da Microsoft befant seg i sluttfasen av utviklingsarbeidet på Office 12, som året etter kom under navnet Microsoft Office 2007. Microsoft har valgt versjonsnummer 14 istedenfor 13 av på grunn av frykt for tallet 13. Office 2010 blei utgitt 15. juni 2010.
Utvidet filkompatibilitet, brukergrensesnittoppdateringer og ny brukeropplevelse var noen av måla for Office 2010. Pakka fins i både 32- og 64-biters utgave og har støtte for Windows XP SP3, Windows Vista og Windows 7.
Utvikling
Utviklinga starta i 2006 mens Microsoft ennå holdt på med å fullføre Office 12, seinere utgitt under navnet Microsoft Office 2007. Det var tidligere antatt at Office 2010 (den gang Office 14) skulle utgis i første halvdel av 2009. Steve Ballmer har derimot gått ut offentlig med at Office 2010 ikke kommer før år 2010. Ifølge en artikkel utgitt i InfoWorld i april 2006, skulle Office 2010 bli mer «rollebasert» enn tidligere utgaver.
Office 2010 har støtte for ISO-versjonen av Office Open XML, som blei standardisert som ISO 29500 i mars 2008. Microsoft tilbyr også ei nettbasert utgave av kontorsystemet, Office Web, som inneholder nettutgaver av programma Word, Excel, PowerPoint og OneNote.
2010-utgava av Visio, Outlook, OneNote, Project, og Publisher inneholder dessuten båndet (engelsk ribbon) som blei brukt i de viktigste programma allerede i Office 2007. 15. april 2009 uttalte Microsoft at Office 2010 slippes i første kvartal 2010. 12. mai kom det også fram at teknisk testing av Office 2010 vil sette i gang i juli. Office 2010 er den første Office-versjonen som fins i både 32- og 64-biters utgave.
Alpha
Den 10. januar 2009 dukka det opp skjermbilder av en alpha-versjon av Office 2010. Disse blei lekka av en tester.
Forsmak
Microsoft har opplyst om at brukere kan melde seg på en forsmak (Technical Preview) av programpakka på nettsida http://www.office2010themovie.com/. Tanken var å sette i gang utprøving allerede i første halvdel av juli 2009, men 15. mai hadde den første utgava allerede blitt lekka til fildelingsnettverk. Kort tid etter dette skreiv Microsoft i sin Technet-blogg at de hadde overvåka ymse torrent-filer og oppdaga at flere av dem inneholdt skadelig kode.
Endelig versjon (RTM)
Microsoft satte i gang masseproduksjon av Office 2010 i april 2010 og begynte salget 15. juni.
Funksjonalitet
Blant nye funksjoner er også et verktøy for skjermbilder og bakgrunnsfjerning, beskytta dokumentmodus, nye SmartArt-maler og forfattertillatelser. «Office-knappen» fra 2007-versjonen er skifta ut med en menyknapp som åpner en fullskjermsmeny (kalt Backstage View). Dette skal gi enklere tilgang til oppgaver som utskrift og deling. Det bånd-baserte brukergrensesnittet er dessuten oppdatert og fins nå i alle program i pakka. Det vil også være støtte for Windows 7s «Jumplist»-funksjonalitet, altså menyer som kommer opp når en høyreklikker på ikonet til program på oppgavelinja. Det gir enkel tilgang til nylig brukte filer og oppgaver som har med programmet å gjøre.
Blant andre endringer i Office 2010 er:
Sammenlikning
Microsoft Office 2010 er tilgjengelig i flere utgaver med ulike målgrupper. Denne tabellen viser oversyn over hvilke program og funksjoner som er med i de ulike pakkene.
Starter Edition
Microsoft gav i november 2009 en privat forsmak på Office 2010 Starter Edition til utvalgte folk. Starter Edition er en lettutgave av Office 2010 som bare inneholder Microsoft Word Starter 2010 og Microsoft Excel Starter 2010.
Det er viktige forskjeller mellom Starter Edition og de andre utgavene av Office 2010, blant dem er de følgende:
Office 2010 Starter Edition erstatter Microsofts tidligere lettutgave av programserien, Microsoft Works.
Office Web Apps
Microsoft tilbyr ei gratis, nettbasert utgave av Office-pakka som heter Office Web Apps. Office Web Apps inneholder nettbaserte utgaver av Word, Excel, PowerPoint og OneNote. Dokument og filer som lages i nettutgavene kan deles og utvikles i samarbeid med andre. Grensesnittet likner de vanlige skrivebordsutgavene.
Office Mobile 2010
En oppdatert versjon av Officepakka for Windows Mobile, Office Mobile 2010 kom samtidig med Office 2010 og for å kjøre denne kreves Windows Mobil versjon 6.5 eller høyere. Blant nye funksjoner er:
Eksterne lenker
Microsoft Office 2010
Fonnafly
Fonnafly AS er et helikopterselskap med hovedbase i Sand i Ryfylke som ble etablert i 1970. Selskapet har avdelinger i Bergen, Voss, Sand, Stavanger, Kristiansand og Torp. Fonnafly tilbyr taxiflyvning, sightseeing, lasteflyging, mastemontering, betongflyging, overvåkning, foto, film og reportasjeflyging med mer. Selskapet opererer fire helikoptre av type Robinson R44, 2 stk. EC-120B, 1 stk. Augusta A109, 1 stk. EC135, 5 stk. AS 350B3. Selskapet opererer hele året.
Historie
Fonnafly AS startet som et sjøflyselskap med hovedbase i Rosendal.
Norges Lærerlag
Norges Lærerlag var en norsk fagforeningen som ble stiftet i 1892 i Trondheim som Norges Lærerforening. Foreningen endret navn til Norges Lærerlag i 1912.
9. juli 1966 ble Norsk Lærerlag dannet etter sammenslutning av Norges Lærerlag og Norges Lærerinneforbund. Oslo Lærerinnelag og Oslo Lærerlag valgte først å stå utenfor, men ble med i henholdsvis 1968 og 1979. I 2001 var lærerlaget største aktør i opprettelsen av den nye sammenslutningen Utdanningsforbundet.
Heimdal Idrettsforening
Heimdal Idrettsforening er et idrettslag fra Heimdal ved Trondheim. Idrettslaget ble stiftet i 1. januar 1929, og har ca. 1300 medlemmer og er således en av Trondheims største idrettslag. Heimdal er et allianse-idrettslag, og har skilt ut de enkelte grenene i egne grupper, som tidligere Heimdal Håndballklubb og Heimdal Fotballklubb.
Heimdal har tilhørt eliten i to idretter, håndball for herrer og fotball for kvinner.
Fotball
Kvinnelaget i fotball var i den øverste divisjonen i 1988, men rykket rett ned igjen.
Håndball
Håndballaget var i toppen senest i 2006, men ble slått konkurs året etter.
Arne Åhman
Han ble olympisk mester i tresteg under OL 1948 i London. Rekkefølgen for deltakene gikk alfabetisk, Åhman ble Aahman på engelsk og han fikk således hoppe først. Han satte ny svensk rekord i sitt første hopp med 15,40 og etter hvert ble tilløpsbanen i stadig dårligere stand. Ingen av de andre hopperne klarte å slå Åhmans lengde, og gullmedaljen var hans.
Nikola Janović
Nikola Janović (født 22. mars 1980) er en montenegrinsk vannpolospiller. Han representerte landet sitt under Sommer-OL 2012 i London, der han endte på fjerdeplass med det montenegrinske landslaget.
911 (andre betydninger)
911 har flere betydninger:
Ane Hjort Guttu
Ane Hjort Guttu (født 1971) er en norsk kunstner og filmskaper basert i Oslo. Hun arbeider innenfor en rekke medier, men har de siste årene konsentrert seg om film og videoarbeider som spenner fra undersøkende dokumentar til poetisk fiksjon. Tilbakevendende tema i hennes arbeid er forholdet mellom frihet og makt, økonomi og det offentlige rom, sosial endring og muligheten for handling. Mellom 2011 og 2016 regisserte hun ulike portrettfilmer der en sentral konflikt dukker opp igjen og igjen: en enkeltperson som kjemper for å kunne håndtere undertrykkende samfunnsstrukturer. Guttu er også en aktiv skribent og kurator samt professor ved Kunsthøgskolen i Oslo.
Nylige gruppeutstillinger (pr 2018) inkluderer Workflow, CC Sint Niklaas, Belgia; Kampen om Grønland, Interkulturelt Museum, Oslo; More for Less, A4 Arts Foundation, South-Africa (2018); The Long Dream of Waking; Govett-Brewster Art Gallery, New Zealand (2017); OFF Biennale: Gaudiopolis 2017 – The City of Joy, Hungary (2017); The 8th Climate (What Does Art Do?), 11th Gwangju Biennale, South Korea (2016), ''The Shadow of War. Art and Politics in Norway 1915–2015, Kunstnernes Hus, Oslo (2015), Where Angels Fear To Tread'', 19th Biennale of Sydney, Sydney (2014).
Guttus arbeider har også blitt vist i en rekke filmfestivaler og kunstinstitusjoner, blant annet MoMA’s Doc Fortnight; Sonic Acts Academy, Amsterdam; Kunstverein München; Beursschouwburg, Brussel; Kasseler Dokfest; Docpoint Helsinki; Gothenburg Film Festival; International Film Festival Rotterdam; CPH:DOX, Copenhagen; Nordisk Panorama, Malmö; Tate Liverpool and Haus der Kulturen der Welt, Berlin.
I 2015 var hun nominert til Lorck Schives kunstpris.
Lise Granden Berg
Hennes repertoar spenner fra barokkmusikk til samtidsmusikk.
Lise Granden Berg har sunget sopranpartiene i kirkemusikalske verker av Bach, Mozart, Mendelssohn, Brahms, Fauré og Pärt, og har vært på scenen i flere oppsetninger, blant annet Staatstheater av Mauricio Kagel, The Wandering Scholar av Gustav Holst (Alison) og La Finta Giardiniera av Wolfgang Amadeus Mozart (Serpetta). Hun har også arbeidet som sangpedagog og dirigent i kulturskole og videregående skole, i tillegg til å ha holdt stemmebruksseminarer for en rekke kor.
Tillerbyen skolekorps
Tillerbyen skolekorps er et korps fra bydelen Tiller i Trondheim. Det har musikanter fra grunnskolene Tonstad, Hårstad og Rosten. Korpset har 48 medlemmer (2015) fordelt på hovedkorps, juniorkorps og aspirantkorps. Korpset har øvelser ved Tonstad skole, Torvmyra 4, Tiller på torsdager kl 17.30 - 20.00. Dirigent for hovedkorpset er Stian Rødskjær og Marianne Olsen dirigerer aspiranter og juniorer. Leder er Rune Særvold.
Historikk
Korpset ble etablert i 1982 for musikanter fra grunnskolene på Tiller.
Konkurranse
Korpset har i flere år deltatt på den NMF-arrangerte konkurransen Trøndersk mesterskap. I 2014 kom korpset på 4.-plass blant 18 påmeldte korps i 3. divisjon, og fikk samtidig utmerkelsen for mest go'stemte juniorkorps/aspirantkorps. Flere år har de samarbeidet med Statsdbygd skolekorps og deltatt i 2. divisjon.
Bian Zhongyun
Bian Zhongyun (kinesisk: 卞仲耘, født i 1916 i Wuwei i provinsen Anhui i Kina, drept 5. august 1966 i Beijing) var lærer ved Den eksperimentelle høyskole knyttet til Beijings læreruniversitet i Beijing i Folkerepublikken Kina.
Hun ble første dødsoffer for kulturrevolusjonen, da hun ble slått til døde av sine egne studenter med trestokker med spiker på i august 1966.
Hun var partileder ved skolen, men ble likevel anklaget for å være en «kontrarevolusjonær revisjonist» av rødegardistene.
En dokumentarfilm om henne (Wo sui siqu, 我虽死去) ble lansert i 2006, men ble forbudt vist i Kina.
Claymore
Claymore kan bety:
Norske Barnehagelærerinners Landsforbund
Norske Barnehagelærerinners Landsforbund var en fagforening som ble stiftet i 1948. 1. juli 1962 ble forbundet innlemmet i Norsk Lærerlag, som siden ble en del av Utdanningsforbundet.
Meneldil
Meneldil er en fiktiv person fra J.R.R. Tolkiens litterære verden. Han var den tredje kongen av Gondor. Hans navn kan oversettes fra alvespråket quenya til himmel elsker.
Meneldils far og bestefar ble begge drept under Det siste Forbundets Krig. Etter Elendils død var det Meneldils onkel, Isildur, som ble den nye høykongen av Gondor og Arnor. I år 2 i tredje tideverv bestemte Isildur seg for at han og sønnene hans skulle dra nordover for å styre Arnor som hans far før ham. Derfor gjorde han nevøen Meneldil til sin stedfortreder i Gondor. Meneldil ble den tredje kongen av Gondor etter at Isildur og hans tre eldste sønner ble drept i et bakholdsangrep ved elven Anduin. Han ble også den første kongen som styrte Gondor uavhengig av dets nordlige søster-rike Arnor.
En kan argumentere at Meneldil sin fetter Valandil, som var den eneste overlevende sønnen av Isildur, var den rettmessige arvingen til både Gondor og Arnor. Det er lite sannsynlig at Meneldil ville gitt opp tronen til en yngre fetter som han aldri hadde møtt, og Gondors folk så ikke ut til å motstå Meneldil sitt krav til tronen. Valandil ble konge av Arnor åtte år etter Isildurs død, men gjorde aldri noe forsøk på å kreve tronen til Gondor.
Park Chung-hee
Park Chung-hee (1917–1979) var general i Sør-Koreas hær og tok makten i landet med et militærkupp i 1961. Han ledet militærjuntaen i to år før han formelt ble Sør-Koreas president. Han var president frem til han av uklare årsaker ble myrdet av etterretningssjef Kim Jae-kyu i 1979.
Da han kom til makten i årene etter Koreakrigen, var Sør-Korea et av verdens fattigste land og gjennomsyret av korrupsjon. Park satte i verk en økonomisk politikk som i 1960- og 1970-årene førte til rask økonomisk vekst og eksportledet industrialisering. En av forutsetningene var at forholdet til den tidligere okkupasjonsmakten Japan ble normalisert. Parks politikk hadde også et sterkt innslag av statskorporativisme.
Samtidig klarte Sør-Korea å redusere den ekstreme fattigdommen og den store barnedødeligheten.
Ved inngangen til 1970-årene var Park mindre populær, og han kom til å bruke unntakstilstand og unntakslover for å begrense borgerrettigheter. Regimet fengslet, torturerte og myrdet opposisjonelle.
Park Chung-hee var far til Sør-Koreas senere president Park Geun-hye.
Familie og militær karriere
Park Chung-hee ble født i 1917 i Gumi i provinsen Nord-Gyeongsang under Japans kolonisering av Korea. Han var yngste sønn av Park Seong-bin og Baek Nam-hui, som var henholdsvis 46 og 45 år gamle ved sønnens fødsel. Han hadde seks eldre søsken. Familien var en ubetydelig del av Goryeong Bak-klanen og levde som fattige jordbrukere. Park Chung-hee var troende buddhist.
Park Chung-hee ble i 1932 tatt opp som student ved lærerseminaret i Daegu. Etter fem års studier ble han uteksaminert med toppkarakterer i 1937. Hans ungdomsår falt sammen med Japans invasjon av Kina, som begynte med Mukdenhendelsen i 1931 og kulminerte med utbruddet av den andre kinesisk-japanske krig i 1937. Etter studiene underviste Park i flere år i Mungyeong, hvor skolen nå er bevart som et museum.
I april 1940 ble Park immatrikulert ved Mandsjukuos keiserlige armés akademi i Mandsjukuo, og han fullførte sin militære utdannelse med toppkarakterer i 1942. Han ble umiddelbart plukket ut til offiserkurs ved Japans keiserlige armés krigsskole i selve Japan. Etter å ha blitt den tredje beste eleven i sin klasse, ble han forfremmet til løytnant i Mandsjukuos keiserlige armés 8. infanteridivisjon, og tjenestegjorde i den gjenværende tiden av den andre verdenskrig. Hans japanske navn var Takagi Masao (japansk: ).
Etter krigen fortsatte han som offiser i det sørkoreanske militæret. Han ble utvist fra militæret i 1948, da han ble anklaget for å ha deltatt i en kommunistisk celle. Park var medlem av Sør-Koreas arbeiderparti på det tidspunktet, men det ble aldri bevist at han deltok i noen celle. Under Koreakrigen ble han gjenopptatt i militæret og spesialiserte seg innen logistikk. Han fikk ett års amerikansk spesialtrening ved Fort Sill i Oklahoma. Park steg jevnt i gradene i Sør-Koreas hær, og ble etterhvert generalløytnant våren 1961.
Park giftet seg i 1937 med Kim Ho-nam, men ekteskapet ble siden oppløst i 1949. De hadde datteren Park Jae-ok sammen. I 1950 ble han gift med Yuk Young-soo, som han fikk døtrene Park Geun-hye (født 1952) og Park Seo-yeong (født 1954) og sønnen Park Ji-man (født 1958) med. I et attentat mot ektemannen i 1974 ble Yuk truffet ved et uhell, og døde senere samme dag, mens Park var uskadd. Parets eldste datter, Park Geun-hye, ble valgt til landets første kvinnelige president i 2012.
Vei til makten
I mellomtiden slet myndighetene med en økonomi som hadde vært dårlig ledet i årevis, korrupsjon i statsapparatet og fortsatt demonstrerende studenter. Inflasjonen var høy og arbeidsledigheten lå over 23 %. Studentene trakk jevnlig ut i gatene med krav om politiske og økonomiske reformer. Lov og orden ble ikke opprettholdt, ettersom politiet slet med sin indre justis og hadde mistet offentlighetens respekt etter mange år som president Rhees redskap. En tilsynelatende handlingslammelse gjorde også at Koreas demokratiske parti mistet støtte i opinionen.
Sør-Koreas hær var en av verdens største i samtiden med 600 000 soldater, og man opplevde en omfattende fraksjonsvirksomhet. Yngre offiserer opponerte mot eldre offiserer, som de mente var bundet av partipolitikk. Misnøyen ble ikke dempet av en konsolidering av makten blant de eldre offiserene etter Koreakrigen. Fraksjonene var også knyttet til regionale skillelinjer og de ulike militærakademiene i Japan, Mandsjuria og Korea. Som ung offiser av høy rang, og med bakgrunn fra alle de tre militærakademiene, fikk Park et unikt utgangspunkt for å danne en allianse av kuppmakere. Høsten 1960 gikk en gruppe oberster under ledelse av Kim Jong-pil sammen om å kreve forsvarssjefens avgang, og fikk innsatt en likesinnet, generalløytnant Chang Do-yong.
Den 16. mai 1961 ledet Park et militærkupp, som i det store og hele ble godt mottatt av en befolkning som var lei av politisk kaos. Mens statsminister Chang gjorde motstand mot kuppet, stilte president Yun seg ved militærjuntaens side, og forlangte at de amerikanske og hjemlige styrkene lot kuppmakerne overta makten. For å forhindre et motkupp samt fjerne alle potensielle fiender, ble Det koreanske etterretningsbyrå etablert den 19. juni. Byrået fikk ikke bare myndighet til etterforskning, men også til å arrestere og fengsle. Byrået utvidet sin makt til økonomiske og utenrikspolitiske spørsmål under sin første direktør, oberst Kim Jong-pil, en slektning av Park og en av de opprinnelige planleggerne av kuppet.
President Yun fortsatte i sin stilling for å sikre regimet legitimitet, men gikk av den 24. mars 1962. Park var viseformann i Det øverste råd for nasjonal gjenoppbygging fra 16. mai 1961, og overtok som formann etter forsvarssjef Chang Do-yong den 3. juli samme år, og satt således med den reelle makten. Etter Yuns fratreden ble han fungerende president og forfremmet til general. Park var også statsminister fra 18. juni til 10. juli 1962. Etter påtrykk fra USA og president John F. Kennedy sa Park seg villig til å gjeninnføre sivilt styre. Som kandidat for det nydannede Det demokratisk-republikanske parti vant Park en knapp seier over Yun, kandidat for Sivilstyrepartiet, og tiltrådte som president den 17. desember 1963. Park ble gjenvalgt i 1967, da han igjen slo Yun med knapp margin.
Maktmidler
Grunnloven av 1963 tillot ikke presidenten å sitte lengre enn to perioder sammenhengende, og Park Chung-hee uttalte i 1967 at han ville gå av fire år senere, men fikk endret grunnloven. Ved presidentvalget i 1971 ble Park utfordret av senere president Kim Dae-jung. Valgkampen var problematisk, Park ble beskyldt for valgfusk, og Park vant med 53,2 mot 45,3 % av stemmene. Resultatets gyldighet var tvilsomt.
Foruten avskaffelse av valgdemokratiet tok Park i bruk midler som unntakstilstand og krigslover. Ytringsfriheten ble regelmessig innskrenket, og pressen var sterkt sensurert. Mot politiske opposisjonelle forekom vold, trusler, fengslinger, tortur og likvideringer. Han utøvde også kontroll over universitetene og rettsvesenet.
I takt med Parks stadig mer autoritære lederstil forekom demonstrasjoner, særlig i slutten av 1970-årene. En demonstrasjon som virkelig svekket Parks popularitet, var den såkalte Pu-Ma-oppstanden. Den 16. oktober 1979 demonstrerte studenter i Busan mot diktaturet, og inntok bygatene. Det var sammenstøt mellom studenter og opprørspoliti hele dagen, og samme kveld hadde 50 000 mennesker samlet seg foran byens rådhus. Etter at flere offentlige kontorer hadde blitt angrepet, og rundt 400 demonstranter arrestert, tok myndighetene i bruk krigslover i Busan den 18. oktober. Samme dag spredte protestene seg til Masan. Tilsammen demonstrerte om lag 10 000, størsteparten studenter og arbeidere, mot regimet. De angrep politistasjonen og Det demokratisk-republikanske partis kontorer i byen, og myndighetene innførte portforbud.
Økonomisk politikk
Park var sentral i arbeidet med å gjenreise den sørkoreanske økonomien gjennom eksportorientert industrialisering. Rhees økonomiske politikk hadde i stor grad vært fundert på import. Da Park kom til makten i 1961, var Sør-Koreas BNP per innbygger bare 72 amerikanske dollar. Nord-Korea hadde det økonomiske og militære overtaket på sitt naboland i sør. Nord-Koreas vekst skyldtes i stor grad kraftverk og kjemiske anlegg som hadde blitt oppført av japanerne før den andre verdenskrig, men også den økonomiske, tekniske og finansielle bistanden landet fikk fra andre kommuniststater, slik som Sovjetunionen, Øst-Tyskland, Polen og Folkerepublikken Kina.
Som soldat hadde Park observert virkningene av japanske investeringer i infrastruktur og tungindustri i Mandsjukuo. Han søkte å tiltrekke japanske investeringer i Sør-Korea, og normaliserte det diplomatiske forholdet mellom Sør-Korea og Japan gjennom en gjensidig avtale i 1965, Traktat om basisrelasjoner mellom Japan og Republikken Korea. Målet var å utvikle økonomien bort fra forbruksvareproduksjon og lettindustri til tungindustri, kjemisk industri og egenproduksjon av varer som kunne erstatte import. Minnene fra Japans okkupasjon av Korea gjorde at traktaten ble tatt ille opp av sørkoreanere flest.
Blant de målene Park satte for infrastrukturen, var at alle deler av landet skulle kunne nås på én dagsreise, noe som vakte internasjonal oppmerksomhet. Den strategisk viktige motorveien mellom Seoul og Busan, som knyttet sammen de fleste store byområdene, ble et ledd i dette. Han igangsatte også store dam- og reguleringsprosjekter i tilknytning til større elver i landet. Det fremste eksempelet på en vellykket, statseid virksomhet initiert av Park, er stålgiganten POSCO, som ble etablert i 1968. En tidligere kollega av Park fra militæret, Park Tae-joon, ble satt til å lede virksomheten.
Regjeringen var avhengig av chaebolenes ideer, ledere og produksjonskapasitet. Park hadde anklaget mange næringslivslederne for korrupsjon da han kom til makten, men disse endte med å betale en bot til myndighetene, slik at samarbeidet mellom næringsliv og regjering kunne fortsette. Eksportverdien økte fra 100 millioner amerikanske dollar i 1964 til 10 milliarder i 1977. Ulempen med den økonomiske politikken var en tilsvarende utvikling av monopoler og oligarker; mye makt og økonomiske ressurser ble konsentrert til noen få selskap. Under Park ble både Handels- og industriministeriet, Finansministeriet og Rådet for økonomisk planlegging opprettet.
Utenrikspolitikk
Antijapanske holdninger var høyst utbredt i befolkningen. Traktat om basisrelasjoner mellom Japan og Republikken Korea av 1965 møtte derfor misnøye, og Park ble kritisert for ikke å kreve kompensasjon for fortidens overgrep mot enkeltpersoner. Sør-Korea mottok 800 millioner amerikanske dollar i garantier og lån som kompensasjon. I 1960-årene holdt Park flere taler der han anklaget Den britisk-japanske allianse av 1902 og Det britiske imperium generelt for å være årsak til Japans okkupasjon av Korea.
På forespørsel fra USA sendte Parks regjering om lag 320 000 sørkoreanske soldater til Vietnamkrigen, der de kjempet på amerikansk og sørvietnamesisk side. Den sørkoreanske landkontingenten var nest størst, bare forbigått av den amerikanske. Parks begrunnelse for det militære bidraget var tredelt; å bevare alliansen med USA; å føre oppdemmingspolitikk og forhindre kommunistisk ekspansjon i Øst-Asia; samt å forbedre Sør-Koreas internasjonale omdømme.
Da nasjonalforsamlingen vedtok å sende et større militært bidrag i januar 1965, uttalte Park at det var «på tide for Sør-Korea å gå vekk fra en passiv posisjon der man mottar hjelp eller opplever innblanding utenfra, og innta en rolle der man tar ansvar i store internasjonale spørsmål.» Sørkoreanere i tjeneste i Vietnam ble lønnet av USA, og lønningene ble sendt tilbake til Sør-Korea som migrantoverføringer. Som motytelse for det militære bidraget fikk Sør-Korea også flere titalls milliarder dollar i overføringer, lån, subsidier, teknologi og markedsfordeler fra USA under presidentene Lyndon B. Johnson og Richard Nixon.
For amerikanerne fremstod ikke Park som den mest pålitelige allierte, ettersom han var opportunist på Sør-Koreas vegne og likegyldig til menneskerettigheter. Undertrykkelsen av opposisjonen ble et diplomatisk problem. Han var ukjent for amerikanerne da han tok makten i 1961, og hans japanske militære bakgrunn og angivelige kommunistiske forbindelser var lite tillitvekkende. Park var også dypt skeptisk til utlendinger.
Attentat og død
Park Chung-hee er gravlagt på Seoul nasjonale kirkegård.
I 1999 ble han, sammen med blant andre den nordkoreanske lederen Kim Il-sung, kåret til én av 1900-tallets ti mest innflytelsesrike asiater av Time.
Kazimira Prunskienė
Kazimira Danutė Prunskienė (født 26. februar 1943 i Vasiuliškė, Švenčionys kommune) er en litauisk økonom, universitetslærer og politiker. Prunskienė var blant stifterne av den litauiske frigjøringsbevegelsen Sąjūdis. Senereble hun landets første statsminister etter selvstendighetserklæringen 11. mars 1990 og frem til 1991. Prunskienė var landbruksminister i regjeringen Gediminas Kirkilas (2004-2008). Hun var medlem av den konstituerende nasjonalforsamlingen Sejmas fra 1990 til 1991. Siden ble hun valgt til Sejmas fra 1996 til 2008.
Prunskiene deltok ved presidentvalget i Litauen i 2002, 2004 og 2009. I 2004 gikk hun til andre valgrunde, men ble da ble slått av Valdas Adamkus som oppnådde 51,89 % av stemmene, mot Prunskienės 46,66 %.
Johan Waage
Johan Waage (født 14. april 1912, død 8. mars 1975 ) var en norsk forfatter av triviallitteratur.
Waage var fra Bergen. Han arbeidet i reiselivsbransjen i mange år før han slo seg på journalistikken og forfatterskapet.
Etter at bladet Luftens helter ble etablert i 1956 ble Waage bladets flittigste skribent de første årene. Under psevdonymene Ken Brennan, John Bay og Jeff Parker skrev han en lang rekke hovedfortellinger. Han hadde tidligere skrevet artikler og oversatt for Vår tid, og også bidratt med helsides vitsetegninger for denne publikasjonen. I 1954 begynte Detektiv-Magasinet å trykke western-historier, og mange av dem var skrevet av Waage. Senere ble han en flittig medarbeider i magasinet Western, der han skrev både hovedfortellinger og kortere artikler.
Han utga i 1955 pocketboken Robin Hood på forlaget Bladkompaniet, og skrev senere kriminalromanen Satans horn, krigsbøkene Kampene om Narvik og Den høyeste heder samt Fra brigg til bulk. Waage var i en periode redaktør av Alle Menns Blad.
Huites-demningen
Huites-demningen, også kjent som Luis Donaldo Colosio, er en statlig eid og drevet 162 meter høy demning med vannkraftverk i kommunen Choix, øverst i vassdraget Río Fuerte i delstaten Sinaloa i det vestlige Mexico. Denne elva renner ut ved byen Los Mochis. Kraftverket har en installert produksjonseffekt på 422 MW fordelt på to turbiner, og anlegget stod ferdigbygget i 1996.
Knott
Knott (Simuliidae) er en familie av kraftig bygde mygg med larver som utvikler seg i rennende vann. Omtrent 50 arter knott er kjent fra Norge. Merk at på Vestlandet brukes betegnelsen oftest om den mindre sviknotten, som ikke er innenfor familien Simuliidae.
Utseende
Knott er små til middelsstore (1,2 - 6 mm lange) kraftige mygg. Hodet er noe kortere enn bredt, med store fasettøyne som møtes i pannen hos hannene, men uten punktøyne (ocelli). Antennene er korte og korthårete, sylindriske og består av 9-11 ledd. Munndelene er korte og kraftige, stikkende. Vingene er trekantede, de forreste årene er tydelige mens årene lenger bak er ganske utydelige. Beina er oftest ganske kraftige, og har ofte iøynefallende hvite flekker eller tverrbånd.
Larvene er pølseformede, med en tydelig hodekapsel. Munndelene omfatter fire vifter av lange hår, som brukes til å filtere matpartikler fra vannet.
Alle tovinger gjennomgår en fullstendig forvandling, med et puppestadium. Puppene, som finnes fastsittende under vann, har et karakteristisk knippe av lange ånderør i den fremre enden.
Levevis
Langt fra alle artene biter mennesker. Som hos alle blodsugende mygg er det bare hunnene som stikker, eller mer korrekt, biter.
Larvene lever i rennende vann, der de sitter fast på steiner eller vegetasjon og bruker viftene på munndelene til å filtrere ut matpartikler. De er avhengige av oksygenrikt vann, men noen arter tåler en viss forurensing.
Levetid på en knott er rundt 1 dag
Noen knott «blir aldri voksne»
Vassdragsreguleringer kan synes av og til å favorisere arter som er plagsomme for mennesker og husdyr. Arten Prosimulium ursinum kan i svært kalde bekker droppe det voksne stadiet – den nye generasjon egg frigjøres direkte fra puppen uten at det har skjedd noen paring, og det voksne insektet klekkes aldri. Slik sparer den tid høyt til fjells der sommersesongen er kort.
Sykdomsspredere
Når knotten drikker blod, sprøyter de inn et stoff for å hindre at blodet levrer seg. Dette forårsaker kløe, men kan også gi alvorlige allergiske reaksjoner. De norske knottartene skaper sjelden problemer utover det at de er plagsomme, selv om mange kan reagere kraftig på bittene. Enkelte tropiske knottarter overfører alvorlige sykdommer.
Elveblindhet
Elveblindhet eller oncocerciasis, som forårsakes av rundormen Oncocerca volvulus er mest kjent. Denne sykdommen, som kan føre til blindhet, finnes langs mange elver i Afrika, og Verdens helseorganisasjon (WHO) har kalkulert at så mange som 85 millioner mennesker er utsatt for sykdommen.
Mazatepec-demningen
Mazatepec-demningen, også kjent som Luis Donaldo Colosio, er en statlig eid og drevet demning med vannkraftverk i kommunen Tlatlauquitepec i delstaten Puebla i Mexico. Kraftverket har en installert produksjonseffekt på 220 MW fordelt på fire turbiner, og anlegget stod ferdigbygget i 1962.
Knott
På fugler
Knott sprer også parasitten Leucocytozoon (Protozoa) til fugler, der den fremkaller en malarialignende sykdom, og kan spre farlige virus.
På husdyr
Man har funnet at opptil 6000 knott kan angripe ei ku samtidig, og dette kan være nok til å ta livet av dyret. Ved knottangrep kan det hos kveg oppstå en tilstand kalt simuliotoxicose, som kan ta livet av ei ku på bare 15 minutter, men det er uklart hva som forårsaker dette. Mer vanlig er det at bitende knott plager beitende dyr så mye at de ikke får spist skikkelig og taper seg i vekt og allmenntilstand.
Problemer med knott er ofte konsentrert rundt visse vassdrag. I Norge er særlig problemene med tuneflua, Simulium truncatum, i Østfold kjente.